233. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 33142 της 19 Φεβρ./13 Μαρτ. 1998 (ΦΕΚ Β΄  237) (Διόρθ. Σφαλμ. στο ΦΕΚ Β΄ 697/9-71998) Όροι και προϋποθέσεις για την καταβολή του ειδικού εποχικού βοηθήματος προς ομοειδείς επαγγελματικές κατηγορίες του κλάδου ταξιθετών-τριών θεάτρου, κινηματογράφου. Έχοντας υπόψη: 1.Τις διατάξεις της παρ. 5 του άρθρ. 22 του Νόμ. 1836/89 «Προώθηση της απασχόλησης και επαγγελματικής κατάρτισης και άλλες διατάξεις». 2.Τις διατάξεις του άρθρ. 22 του Νόμ. 2556/97 (ΦΕΚ 270/Α/24.10.97) που κυρώνει το άρθρ. 7 της Εθνικής Γενικής Συλλογικής Σύμβασης Εργασίας της 2 Απρ. 1996. 3.Τις διατάξεις της παρ. 2α του άρθρ. 1 του Νόμ. 2469/97 «Περιορισμός και βελτίωση της αποτελεσματικότητας των κρατικών δαπανών». 4.Την υπ’ αριθ. 110/27.1.98 απόφαση του Δ.Σ. του ΟΑΕΔ (αριθ. συνεδρ. 4/27.1.98) που μας υποβλήθηκε με το υπ’ αριθ. Β΄ 102475/12.2.98 έγγραφό του, αποφασίζουμε: Εγκρίνουμε την καταβολή του ειδικού εποχιακού βοηθήματος στην επαγγελματική κατηγορία των ταξιθετών-τριών θεάτρου κινηματογράφου, με τις εξής προϋποθέσεις: 1)Να έχουν πραγματοποιήσει κατά το ημερολογιακό έτος που προηγείται της καταβολής του βοηθήματος από 50 έως 210 ημερομίσθια σε εργασίες του οικείου επαγγελματικού κλάδου. 2)Τα ημερομίσθια που έχουν πραγματοποιήσει κατά το ημερολογιακό έτος που προηγείται της καταβολής να μην είναι περισσότερο απ’ αυτό που πραγματοποίησαν στον επαγγελματικό κλάδο ως μέλη του οποίου ζητούν βοήθημα. 3)Το σύνολο των ημερομισθίων που έχουν πραγματοποιήσει κατά το ημερολογιακό έτος που προηγείται της καταβολής του βοηθήματος να μην υπερβαίνει το 240. 4)Το ύψος του βοηθήματος είναι ίσο με το εικοσιπενταπλάσιο του 70% του ημερομισθίου του ανειδίκευτου εργάτη που ισχύει κατά το χρόνο έναρξης της καταβολής του βοηθήματος και 5)Να έχουν συμπληρώσει το 18ο έτος της ηλικίας τους. Από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού και ως εκ τούτου δεν εμπίπτει στις διατάξεις της παρ. 3 του άρθρ. 22 του Νόμ. 2362/97 «Περί Δημοσίου Λογιστικού». Με την 106543/16-27 Απρ. 1998 (ΦΕΚ Β΄ 373) αποφ. Υπ. Εργασίας & Κοιν. Ασφαλ., ανωτ. σελ. 3, καθορίστηκε σύστημα διαχείρισης του Ενιαίου Μητρώου Αξιολόγησης (Ε.Μ.Α.) που τηρείται από τη Γενική Γραμματεία Διαχείρισης Κοινοτικών & Άλλων Πόρων (Γ .Γ.Δ.Κ.Π.). 